PTG บวกแรง 4% รับกำไรไตรมาส 3 โตกระฉูดกว่า 100 เท่าตัว โบรกฯแนะซื้อเป้า 27.75 บ.
PTG บวกแรง 4% รับกำไรไตรมาส 3 โตกระฉูดกว่า 100 เท่าตัว โบรกฯแนะซื้อเป้า 27.75 บ. ล่าสุดอยู่ที่ 18.60 บาท บวก 0.70 บาท หรือ 3.91% มูลค่าซื้อขาย 213.56 ล้านบาท
PTG บวก 4% รับกำไรไตรมาส 3 โตกระฉูดกว่า 100 เท่าตัว โบรกฯแนะซื้อเป้า 27.75 บ. ล่าสุดอยู่ที่ 18.60 บาท บวก 0.70 บาท หรือ 3.91% มูลค่าซื้อขาย 213.56 ล้านบาท
13 พ.ย. 2562

ผู้สื่อข่าวรายงานว่า ราคาหุ้น บริษัท พีทีจี เอ็นเนอยี จำกัด (มหาชน) หรือ PTG ล่าสุด ณ เวลา 10.37 น. อยู่ที่ 18.60 บาท บวก 0.70 บาท หรือ 3.91% สูงสุดที่ 18.70 บาท ต่ำสุดที่ 18.20 บาท ด้วยมูลค่าซื้อขาย 213.56 ล้านบาท

โดยราคาหุ้น PTG ปรับตัวขึ้น หลังรายงานผลการดำเนินงานไตรมาส 3/62 สิ้นสุดวันที่ 30 ก.ย.62 (รวมบริษัทย่อย) มีกำไรเพิ่มขึ้น ดังนี้

ทั้งนี้ผลการดำเนินงานในไตรมาสดังกล่าวมีกำไรเพิ่มขึ้น เนื่องจากบริษัทมีรายได้จากการขายและบริการเพิ่มขึ้น
ด้าน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น PTG ประเมินราคาเป้าหมาย 27.75 บาท/หุ้น อิง PER ที่ 25 เท่า (+0.5SD above 5-yr average PER) หรือคิดเป็น PEG  ที่ 0.4 เท่า (CAGR ที่ 62% ในปี 2019E-2020E)
โดย PTG รายงานกำไรสุทธิไตรมาส 3/62 ที่ 258 ล้านบาท ใกล้เคียงกับ consensus แต่ต่ำกว่าบล.เคทีบี (ประเทศไทย) คาด 10% โดยกำไรเพิ่มขึ้นจากไตรมาส 3/61 ที่มีกำไรเพียง 1 ล้านบาท แต่ลดลง 40% เมื่อเทียบจากไตรมาสก่อน ตามปัจจัยฤดูกาล โดยมีปริมาณขายน้ำมันที่ 1,131 ล้านลิตร เพิ่มขึ้น 21% เมื่อเทียบจากปีก่อน แต่ลดลง 6% เมื่อเทียบจากไตรมาสก่อน
ทั้งนี้ยังคงประมาณกำไรสุทธิปี 2562/2563 ที่ 1,572 ล้านบาท และ 1,853 ล้านบาท ซึ่งประเมินว่าไตรมาส 4/62 ปริมาณขายต่อสาขาจะเพิ่มขึ้นหลังจากไตรมาส 3/62 เป็น Low Season ฤดูฝน และจะทำให้ค่าการตลาดจะสูงขึ้นนอกจากนี้ยังมีปัจจัยหนุนช่วงสั้นที่ กฟผ. เตรียมจัดซื้อน้ำมันปาล์มดิบส่วนที่เหลืออีก 133,750 ตัน ให้แล้วเสร็จประมาณเดือนตุลาคม 2562 จะช่วยราคา CPO ปรับเพิ่มขึ้นได้อีกราว 1-1.5 บาทต่อกิโลกรัม
ขณะที่ราคาหุ้น 3 เดือนปรับลดลง 6% จากราคาน้ำมันที่ผันผวน แต่เชื่อว่าราคาหุ้นยังมีความน่าสนใจราคาหุ้นปัจจุบันคิดเป็น market cap ต่อสาขาเพียง 15 ล้านบาทเท่านั้นถือว่าไม่แพงถ้าเทียบกับการก่อสร้างสถานีน้ำมันที่มีต้นทุนก่อสร้าง 15-20 ล้านบาทต่อแห่ง